পহিলা বহাগৰ দিনটোত শিৱসাগৰ গ্ৰাম্য সাংবাদিক সংস্থাই ল'লে এক ব্যতিক্ৰমী পদক্ষেপ। জিলাখনৰ দিচাংমুখ, বানমুখ আৰু জাঁজী অঞ্চলৰ তিনিগৰাকী বিশিষ্ট ব্যক্তিৰ ঘৰত সংস্থাৰ বিষয় ববীয়া সকল উপস্থিত হৈ ৰঙালী বিহুৰ শুভেচ্ছা প্ৰদান কৰাৰ লগতে সম্বৰ্ধনা জনায়।
দিচাংমুখ অঞ্চলৰ বিশিষ্ট কবি তথা নিবন্ধকাৰ অনিল পাংগিং, বানমুখ কাথপাৰ গাঁৱৰ বিশিষ্ট সমাজসেৱীকা তথা প্ৰধান শিক্ষয়িত্ৰী নিকুঞ্জ শইকীয়াৰ লগতে আমগুৰিৰ জাঁজী জামুগুৰী নিবাসী তথা লোক সংস্কৃতিৰ গৱেষক ড° কৃষ্ণকান্ত সন্দিকৈক এখনি ফুলাম গামোছাৰে সম্বৰ্ধনা জনোৱাৰ লগতে বিহুৰ শুভেচ্ছা জ্ঞাপন কৰে।
গ্ৰাম্য সাংবাদিক সংস্থাই লোৱা এই পদক্ষেপক নেতৃত্ব দিয়ে সংস্থাৰ জিলা সভাপতি ৰজনীকান্ত পাংগিং, উপ-সভাপতি অৰুণ ঠাকুৰ, প্ৰসেনজিৎ গগৈ, সম্পাদক মনোৰঞ্জন হাজৰিকা, সহকাৰী সম্পাদক কল্যানজ্যোতি বুঢ়াগোহাঁই আৰু সমীৰণ দুৱাৰাই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
